**LĪGUMS Nr. RD-19-\_\_\_\_\_\_\_\_-lī**

Grantu programmas „Atspēriens”

konkursa GPA191 nolikuma 4. pielikums

Līguma projekts

**par grantu programmas „Atspēriens” īstenošanu**

Rīgā, 2018. gada \_\_\_\_\_\_\_\_\_\_\_\_\_\_

**Rīgas pilsētas pašvaldība**, juridiskā adrese: Rātslaukums 1, Rīga, LV-1539, kuras vārdā saskaņā ar Rīgas domes 2011.gada 1.marta saistošajiem noteikumiem Nr. 114 „Rīgas pilsētas pašvaldības nolikums” un uz 2019.gada 24.janvāra pilnvaras Nr. RD-19-130-pv pamata rīkojas Rīgas domes Pilsētas attīstības departamenta direktora p.i. Dāvis Bičkovičs, turpmāk - „Pašvaldība”, no vienas puses, un

**sabiedrība ar ierobežotu atbildību „xxx”**, reģistrācijas numurs xxx, juridiskā adrese: Rīga, xxx iela xxx, LV-xxxx, kuras vārdā saskaņā ar xxx rīkojas xxx xxx xxx xxx, turpmāk - „Uzņēmējs”, no otras puses, un

**xxx xxx,** personas kods xxx-xxx, deklarētā dzīves vieta: xxx iela xxx, LV-xxxx, kā galvotājs, turpmāk - „Galvotājs”, no trešās puses, bet turpmāk visi kopā un katrs atsevišķi - „Līdzēji”, pamatojoties uz grantu programmas „Atspēriens” konkursa vērtēšanas komisijas lēmumu (\_\_.\_\_.2019. sēdes protokola Nr. \_\_. x.xx. un x.xx. apakšpunkts) , noslēdz šādu līgumu (turpmāk - „Līgums”):

1. **Līguma priekšmets**
	1. Pašvaldība izmaksā un Uzņēmējs saņem grantu programmas „Atspēriens” ietvaros piešķirto līdzfinansējumu Uzņēmēja komercdarbības atbalstam (turpmāk tekstā – Grants), īstenojot Uzņēmēja 2019.gada GPA191 konkursa ietvaros iesniegtajā konkursa pieteikumā Nr. GPA191.xx (turpmāk – Pieteikums) norādītās aktivitātes.
	2. Grants izlietojams tikai un vienīgi atbilstoši grantu programmas „Atspēriens” konkursa nolikuma prasībām.
	3. Grants tiek uzskatīts par *DeMinimis* atbalstu saskaņā ar Eiropas komisijas 2013. gada 18. decembra Regulu Nr. 1407/2013.
2. **Granta apmērs un izmaksas kārtība**
	1. Granta apmērs ir līdz EUR xx,xx (xx *euro*, xx centi). Precīzs Granta apmērs tiek noteikts, pamatojoties uz Uzņēmēja gala atskaitē atspoguļotajām faktiskajām izmaksām, ko apstiprina izdevumus apliecinoši dokumenti.
	2. Pašvaldība izmaksā Uzņēmējam Grantu šādā kārtībā:
		1. Pašvaldība izmaksā Uzņēmējam 80% (astoņdesmit procentu) no Granta EUR xx,xx (xx *euro*, xx centi) apmērā 15 (piecpadsmit) darba dienu laikā pēc Līguma noslēgšanas un atbilstoša elektroniskā rēķina saņemšanas portālā www.eriga.lv;
		2. Pašvaldība izmaksā Uzņēmējam līdz 20% (divdesmit procentu) no Granta EUR xx,xx (xx *euro*, xx centi) apmērā, 30 (trīsdesmit) darba dienu laikā pēc Uzņēmēja Pieteikumā norādīto aktivitāšu īstenošanas, iesniegtās gala atskaites apstiprināšanas un atbilstoša elektroniskā rēķina saņemšanas portālā www.eriga.lv.
	3. Gadījumā, ja Pašvaldība ir veikusi visas nepieciešamās dokumentu un lietu faktiskā stāvokļa pārbaudes un nav konstatējusi Uzņēmēja komercdarbības norisē neatbilstības Līguma un granta programmas „Atspēriens” konkursa nolikuma nosacījumiem, tad Pašvaldība veic Līguma 2.2.2. apakšpunktā minētās Granta otrās daļas izmaksu atbilstoši faktiskajām Uzņēmēja izmaksām.
	4. Gadījumā, ja Pašvaldība ir veikusi visas nepieciešamās dokumentu un lietu faktiskā stāvokļa pārbaudes un ir konstatējusi Uzņēmēja komercdarbības norisē neatbilstības Līguma un granta programmas „Atspēriens” konkursa nolikuma nosacījumiem, Pašvaldībai pēc papildu informācijas un paskaidrojumu saņemšanas un papildu pārbaudes veikšanas Uzņēmēja komercdarbības norises vietā, ir tiesības Līguma 2.2.2. apakšpunktā minēto Granta otro daļu izmaksāt pilnā apmērā vai daļēji, neizmaksāt to vispār vai pieprasīt Uzņēmējam atmaksāt Līguma 2.2.1.punktā minēto Granta pirmo daļu pilnā apmērā vai daļēji.
	5. Gadījumā, ja Pašvaldība konstatē Līguma 5.2.8 - 5.2.12 apakšpunktos noteiktos pārkāpumus, Pašvaldībai ir tiesības pieprasīt Uzņēmējam atmaksāt Grantu pilnā apmērā vai daļēji.

1. **Rēķina formāts un iesniegšanas kārtība**
	1. Uzņēmējs sagatavo grāmatvedības attaisnojuma dokumentus elektroniskā formātā (turpmāk - elektronisks rēķins), atbilstoši Rīgas pilsētas pašvaldības portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu.
	2. Elektroniskos rēķinus apmaksai Uzņēmējs iesniedz Pašvaldībai, izmantojot manuālu rēķina informācijas ievades Web formu  portālā <http://www.eriga.lv>, sadaļā „Rēķinu iesniegšana”. Sagatavojot rēķinu obligāti jānorāda identifikators (tiks aizpildīts atbilstoši Rīgas domes Finanšu departamenta iesūtītai informācijai).
	3. Līgumā noteiktā kārtībā iesniegts elektronisks rēķins nodrošina Līdzējiem elektroniskā rēķina izcelsmes autentiskumu un satura integritāti.
	4. Līdzēji vienojas, ka elektroniskā rēķina apmaksa veicama 15 (piecpadsmit) darba dienu laikā no dienas, kad Uzņēmējs iesniedzis Pašvaldībai elektronisku rēķinu pēc līguma noslēgšanas un 30 darba dienu laikā pēc projekta realizācijas, saskaņā ar Līguma 2.2.2. apakšpunktu un atbilstoši portāla [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu.
	5. Līdzēji vienojas, ka elektroniskā rēķina apmaksas termiņu skaita no dienas, kad Uzņēmējs, atbilstoši pašvaldības portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pašvaldībai elektronisku rēķinu, ar nosacījumu, ka Uzņēmējs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pašvaldība to ir pieņēmusi apmaksai.
	6. Uzņēmējam ir pienākums pašvaldības portālā [www.eriga.lv](http://www.eriga.lv) sekot līdzi iesniegtā elektroniskā rēķina apstrādes statusam.
	7. Ja Uzņēmējs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pašvaldība šādu rēķinu apmaksai nepieņem un neakceptē. Uzņēmējam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Uzņēmējs ir iesniedzis atkārtoto elektronisko rēķinu.
2. **Pašvaldības tiesības un pienākumi**
	1. Pašvaldībai ir tiesības:
		1. pieprasīt un saņemt no Uzņēmēja visu informāciju par Uzņēmēja no Līguma izrietošo saistību izpildes gaitu, tajā skaitā:
			1. veikt pārbaudes Uzņēmēja komercdarbības norises vietā, lai pārliecinātos par iegādāto materiālo vērtību atrašanos komercdarbības veikšanas vietā un komercdarbības norisi;
			2. pieprasīt aizpildīt komercdarbības novērtējuma anketu, kurā iekļaujama informācija par Pieteikumā ietvertās informācijas atbilstību konkrētā brīža situācijai, un pieprasīt citu papildus informāciju;
		2. pieprasīt un saņemt Granta atmaksu no Uzņēmēja gadījumā, ja Pašvaldībai rodas šaubas par Līguma nosacījumu ievērošanu, tajā skaitā, ja:
			1. Uzņēmēja rīcībā nav izdevumus apliecinošu dokumentu vai Uzņēmējs nav tos iesniedzis Pašvaldībai;
			2. Uzņēmējs nav iesniedzis Pašvaldībai gala atskaiti Līgumā noteiktajā termiņā;
			3. Uzņēmējs tam piešķirto Grantu bez iepriekšējas saskaņošanas ar Pašvaldību izlietojis Līgumā un pieteikumā neparedzētiem mērķiem;
			4. Uzņēmējs, vienojoties ar citiem Granta pretendentiem, veicis līdzekļu apvienošanu viena projekta īstenošanai;
			5. Uzņēmējs piešķirto Grantu izlietojis personīgā labuma gūšanai, nevis komercdarbības attīstībai;
			6. Uzņēmējs Pieteikumā ir ietvēris Pašvaldību maldinošu informāciju;
			7. Pašvaldība divu kalendāro gadu laikā no Līguma noslēgšanas brīža ir konstatējusi Līgumā un granta programmas „Atspēriens” konkursa nolikumā noteikto nosacījumu neievērošanu;
			8. Uzņēmējs Līguma realizācijas gaitā nav īstenojis Pieteikumā minētās aktivitātes.
		3. samazināt izmaksājamo Granta summu, ja:
			1. Pašvaldībai iesniegtajos izdevumus apliecinošajos dokumentos iekļautās summas neatbilst tirgus cenai;
			2. Uzņēmējs ir izlietojis mazāku finanšu līdzekļu apjomu par to, kas norādīts Līgumā;
			3. ir saņemts atbilstošs Uzņēmēja iesniegums.
		4. pieprasīt, saņemt un izmantot informāciju par Uzņēmēja komercdarbību grantu programmas „Atspēriens” publicitātes nolūkos bez saskaņošanas ar Uzņēmēju.
	2. Pašvaldībai ir pienākums:
		1. veikt Granta maksājumus Uzņēmējam saskaņā ar Līgumā noteikto kārtību;
		2. izskatīt gala atskaites un citus Uzņēmēja iesniegumus par Līgumā paredzēto aktivitāšu īstenošanu 30 (trīsdesmit) darba dienu laikā no to saņemšanas Pašvaldībā;
		3. kontrolēt Uzņēmēja rīcības atbilstību grantu programmas „Atspēriens” konkursa nolikumam.
3. **Uzņēmēja tiesības un pienākumi**
	1. Uzņēmējam ir tiesības:
		1. īstenot aktivitātes, kas minētas Pieteikumā;
		2. saņemt Granta maksājumus no Pašvaldības saskaņā ar Līguma nosacījumiem;
	2. Uzņēmējam ir pienākums:
		1. īstenot visas Pieteikumā noteiktās aktivitātes 10 (desmit) kalendāro mēnešu laikā no Līguma noslēgšanas brīža;
		2. ne ātrāk kā 5 (piecas) darba dienas pirms un ne vēlāk kā 20 (divdesmit) darba dienas pēc Līguma 5.2.1.punktā noteiktā termiņa beigām iesniegt gala atskaiti par Pieteikumā norādīto aktivitāšu īstenošanu. Gala atskaitē jāiekļauj šāda informācija:
			1. aprakstošā daļa, īsumā informējot par projekta realizācijas gaitu, panākumiem un problēmām, ja tādas radušās projekta īstenošanas gaitā;
			2. finanšu pārskats par granta izlietojumu, kurā iekļaujama informācija arī par Granta saņēmēja paša finansējuma, kas izmantots Pieteikumā noteikto aktivitāšu realizācijai, apjomu un izlietojumu;
			3. informācija par Līguma darbības pirmā kalendārā gada laikā no jauna radītajām darba vietām Rīgas pilsētas administratīvajā teritorijā;
			4. informācija par Uzņēmēja turpmāk plānotajām darbībām savas komercdarbības attīstībai.
		3. Gala atskaite iesniedzama Pašvaldībā elektroniskā veidā, parakstīta ar E-parakstu, nosūtot to uz e-pasta adresi pad@riga.lv.
		4. Gala atskaites tematā (subject) jānorāda: grantu programmas “Atspēriens” laureāta SIA “(uzņēmuma nosaukums)” gala atskaite.
		5. Līguma 5.2.2. apakšpunktā minētajai gala atskaitei pievienot Uzņēmēja apliecinātas atbalstāmo izmaksu izdevumus pamatojošu dokumentu (rēķins, pavadzīme, čeks, kvīts, maksājuma uzdevums, pakalpojuma līgums un akts par tā izpildi vai citu dokumentu) kopijas pilnā granta apmērā. Par izdevumus apliecinošiem dokumentiem tiek uzskatīti dokumenti, kas izveidoti laika periodā no Pieteikuma iesniegšanas Pašvaldībā brīža līdz Līguma 5.2.1. punktā noteiktajam termiņam.
		6. ievērot visas Līguma un grantu konkursa „Atspēriens” GPA191 nolikuma prasības;
		7. pēc iespējas īsākā termiņā no Pašvaldības pieprasījuma saņemšanas, bet ne vēlāk kā 10 (desmit) darba dienu laikā sniegt Pašvaldībai visu informāciju, ko tā ir pieprasījusi saskaņā ar Līguma un granta programmas „Atspēriens” konkursa nolikuma nosacījumiem;
		8. trīs kalendāros gadus no Līguma noslēgšanas brīža nodrošināt grantu programmas „Atspēriens” logotipa (lejupielādējams www.atsperiens.lv sadaļā „Kontaktinformācija”) un saites uz mājas lapu www.atsperiens.lv izvietošanu Uzņēmēja mājas lapas (ja tāda ir vai tiek izveidota divu kalendāro gadu laikā no Līguma noslēgšanas brīža) pirmajā lapā, labi pamanāmā vietā;
		9. nodrošināt pamatlīdzekļu, ja Pieteikumā paredzēta pamatlīdzekļu iegāde, atrašanos Uzņēmēja saimnieciskās darbības veikšanas vietā Rīgas pilsētas administratīvajā teritorijā no to iegādes brīža līdz termiņam, kas notek pēc trīs kalendārajiem gadiem pēc Līguma noslēgšanas;
		10. bez saskaņošanas ar Pašvaldību neveikt izmaiņas Uzņēmēja īpašnieku sarakstā no Līguma noslēgšanas brīža līdz termiņam, kas notek pēc trīs kalendārajiem gadiem no Līguma noslēgšanas;
		11. atmaksāt saņemtos Granta maksājumus 20 (divdesmit) darba dienu laikā pēc attiecīgas pieprasījuma vēstules saņemšanas no Pašvaldības;
		12. sniedzot intervijas medijiem vai realizējot citus publicitātes pasākumus, atsaukties uz grantu programmas „Atspēriens” sniegto atbalstu.
4. **Līguma termiņš un Līdzēju atbildība**
	1. Līgums ir spēkā līdz no Līguma izrietošo saistību pilnīgai izpildei, tajā skaitā arī to saistību, kas izriet no Līguma 5.2.8 - 5.2.12 apakšpunktiem, izpildei.
	2. Galvotājs galvo kā pats Uzņēmējs ar visu savu kustamo un nekustamo mantu Līguma summas apmērā par Uzņēmējam Līgumā pielīgto saistību izpildi pret Pašvaldību.
	3. Gadījumā, ja Uzņēmējs neatmaksā Grantu vai tā daļu Līguma 5.2.11. apakšpunktā noteiktajā termiņā, Pašvaldībai pēc samaksas termiņa iestāšanās ir tiesības, nekavējoties nosūtot rakstisku pieprasījumu Galvotājam, prasīt no Galvotāja Granta vai tā daļas atmaksu Līguma 5.2.11. apakšpunktā noteiktajā termiņā.
5. **Nepārvarama vara**
	1. Neviens no Līdzējiem nav atbildīgs par šajā Līgumā paredzēto pienākumu neizpildi vai nepienācīgu izpildi nepārvaramas varas apstākļu (*force majeure*) rezultātā. Jebkura Līdzēja finanšu līdzekļu nepietiekamība vai tā apakšuzņēmēju pienākumu neizpilde nav uzskatāma par nepārvaramas varas apstākļiem.
	2. Ja iestājas nepārvaramas varas apstākļi, katrs Līdzējs, cik ātri vien iespējams, bet ne vēlāk kā 20 (divdesmit) dienu laikā paziņo pārējiem Līdzējiem par šādu nepārvaramas varas apstākļu iestāšanos un apspriež šī Līguma grozīšanas vai izbeigšanas iespēju.
	3. Gadījumā, ja nepārvaramas varas apstākļi turpinās ilgāk nekā 6 (sešus) mēnešus, Pašvaldībai un Uzņēmējam ir tiesības vienpusēji atkāpties no Līguma, rakstiski informējot par to pārējos Līdzējus.
6. **Citi noteikumi**
	1. Visi Līguma grozījumi un papildinājumi ir jānoformē rakstiski un tie stājas spēkā, kad tos ir parakstījuši visi Līdzēji. Līguma grozījumi un/vai papildinājumi ar to parakstīšanas brīdi kļūst par Līguma neatņemamu sastāvdaļu.
	2. Visos jautājumos, kas nav regulēti Līgumā, Līdzēji vadās no spēkā esošajiem Latvijas Republikas normatīvajiem aktiem.
	3. Visus strīdus un domstarpības, kas rodas Līguma izpildes laikā, Līdzēji risina savstarpēju sarunu ceļā. Strīdi un domstarpības, par kurām nav panākta vienošanās sarunu ceļā 20 (divdesmit) darba dienu laikā no domstarpību rašanās brīža, tiks izskatīti Latvijas Republikas normatīvajos aktos noteiktajā kārtībā.
	4. Visi Pašvaldībai adresētie dokumenti ar vēstuli jāiesniedz Rīgas domes Pilsētas attīstības departamentā, Rīgā, Amatu ielā 4, LV-1050. Uz vēstules un/vai dokumenta jābūt norādei, ka tas adresēts grantu programmai „Atspēriens”. Ar E-parakstu parakstītus dokumentus jāsūta uz e-pastu pad@riga.lv.
	5. Līdzēji vienojas nosūtīt un saņemt Līguma izpildei nepieciešamos datus un informāciju, izmantojot Internet vai citus elektroniskos saziņas līdzekļus (e-pastu u.tml.). Līdzēji saprot un atzīst, ka elektroniska informācijas pārraide, izmantojot Internet vai citus elektroniskos saziņas līdzekļus, ir pakļauta riskam un ka neviens no Līdzējiem nevar garantēt šādu nosūtītu un saņemtu datu un informācijas drošību un konfidencialitāti, nedz arī garantēt, ka šādas datu pārraides nav skāruši vīrusi un/vai tās nav pakļautas citiem riskiem. Līdzēji ar šo atzīst, ka tie nav atbildīgi viens otram, ja šādi elektroniski nosūtītos vai saņemtos datus un informāciju kāda trešā persona izmantos pret kādu no Līdzējiem, kā rezultātā šim Līdzējam rastos kaitējums un/vai zaudējumi.
	6. Atbildīgās kontaktpersonas par šī Līguma izpildi:
		1. no Pašvaldības puses – Mārtiņš Pakalniņš, tālr.: 67181494, e-pasta adrese: atsperiens@riga.lv;
		2. no Uzņēmēja puses – xx, tālr.: xx, e-pasta adrese: xx;
		3. no Galvotāja puses – xx, tālr.: xx, e-pasta adrese: xx.
	7. Līdzēji savlaicīgi un rakstveidā paziņo viens otram par rekvizītu un kontaktinformācijas maiņu.
	8. Šī Līguma sadaļu nosaukumi ir domāti tikai ērtībai, bet ne Līguma satura tulkošanai.
	9. Ja kāds no šī Līguma vai papildlīgumu (ja tādi radīsies) nosacījumiem zaudē spēku, tas nekādi neietekmē pārējo šī Līguma noteikumu spēkā esamību.
	10. Šim Līgumam piemērojami Latvijas Republikas normatīvie akti.
	11. Līgums sastādīts latviešu valodā uz 7 (septiņām) lapām 3 (trijos) eksemplāros, no kuriem viens glabājas Pašvaldībā, viens pie Uzņēmēja un viens pie Galvotāja. Līgumam pievienots 1 (viens) pielikums uz 1 (vienas) lapas. Visiem Līguma eksemplāriem ir vienāds juridisks spēks
	12. Šim Līgumam pievienots viens pielikums – Projekta plānoto izmaksu tāme uz 1 (vienas) lapas. Līguma pielikums ir neatņemama tā sastāvdaļa.
7. **Līdzēju rekvizīti**

|  |  |
| --- | --- |
| **Pašvaldība** | **Uzņēmējs** |
|  |  |
| Rīgas pilsētas pašvaldība | SIA „xx” |
| Rātslaukums 1, RīgaLV-1539, Latvija | Rīga, xx iela xxLV-xxxx |
| Norēķinu rekvizīti:Rīgas domes Finanšu departaments Reģistrācijas numurs: 90000056484Banka:AS”Luminor Bank”Kods: NDEALV2XKonts: LV41NDEA0020100001090 | Norēķinu rekvizīti:Reģistrācijas numurs: xxBanka:AS „xx”Kods: xxKonts: xx |
|  |  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Armands Krūze | xx |
|  |  |
|  |  |
|  |  |
|  | **Galvotājs** |
|  |  |
|  |  |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | xx |
|  |  |